CELEX: 62018TN0714
Language: et
Date: 2018-12-04 00:00:00
Title: Kohtuasi T-714/18: 4. detsembril 2018 esitatud hagi – Adraces versus komisjon

11.2.2019   
            
            
               ET
            
            
               Euroopa Liidu Teataja
            
            
               C 54/25
            
         
      4. detsembril 2018 esitatud hagi – Adraces versus komisjon
      (Kohtuasi T-714/18)
      (2019/C 54/38)
      Kohtumenetluse keel: portugali
      
         Pooled
      
      
         Hageja: Associação para o Desenvolvimento da Raia Centro Sul — Adraces (Vila Velha de Ródão, Portugal) (esindajad: advokaadid G. Anastácio, D. Pirra Xarepe, J. Whyte ja M. Barros Silva)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tunnistada komisjoni 26. septembri 2018. aasta otsus ARES(2018) 4940694, millega lõpetati partnerluse raamleping nr COM/LIS/ED/2018-2020_1, tühiseks ja kohustada komisjoni taastama hageja endine olukord.
               
            
                  —
               
               
                  Mõista kõik kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimene väide, et rikutud on õiguskindluse põhimõtet, kuna komisjon lõpetas halduslepingu ühepoolselt, esitamata mingeid põhjuseid ega põhjendusi.
               
            
                  2.
               
               
                  Teine väide, et rikutud on hea usu põhimõtet, kuna lisades kõnealusesse raamlepingusse lepingu lõpetamise üldtingimuse, mille kohaselt ta võib lepingu meelevaldselt lõpetada ilma mingi aluse või põhjenduseta, kuritarvitas komisjon võimu ja eiras huvide tasakaalu, millel põhineb iga leping, olgu selleks haldusleping või eraõiguslik leping.
               
            
                  3.
               
               
                  Kolmas väide, et rikutud on eraõiguslike isikute õiguste ja huvide kaitse põhimõtet, millega avalik võim on seotud halduslepingute valdkonnas, kuna komisjon lõpetas kõnealuse lepingu ühepoolselt, täiesti meelevaldselt ja ilma aluseta, mida aga keelab pacta sunt servana põhimõte.
               
            
                  4.
               
               
                  Neljas väide, et rikutud on hea halduse põhimõtet, kuna komisjon lõpetas viidatud lepingu, tuginedes üksnes ajaleheartiklile, jättes konkreetse juhtumi asjaolud piisavalt üksikasjalikult analüüsimata, toimides nii hea halduse vastaselt.
               
            
                  5.
               
               
                  Viies väide, et rikutud on proportsionaalsuse põhimõtet, kuna komisjon lõpetas viidatud lepingu ilma igasuguse aluse ja põhjenduseta vastusena ühe töötaja korduvas süüdimõistmises võltsimises ja pettuses, mis ei olnud kuidagi seotud ei tema tegevusega ega komisjoni volituste ja pädevustega.